laion/Wikipedia-Exotic huggingface dataset:
אילן ברונר

אילן ברונר (1934 – 13 באפריל 2023) היה צלם עיתונות ישראלי. היה פעיל במיוחד בתקופת מלחמת ששת הימים וצילם את הצילום הידוע של משה דיין, יצחק רבין ועוזי נרקיס בשער האריות, וכן את נאומו של יצחק רבין בהר הצופים לאחר המלחמה. נולד בצ'כוסלובקיה, בנם של חנן והילדה ברונר. לפני פרוץ מלחמת העולם השנייה נשלח לבדו לאנגליה במסגרת הקינדר-טרנספורט. בשנת 1945 עלה לארץ ישראל. עבד כצלם עיתונות בלשכת העיתונות הממשלתית. לקראת מלחמת ששת הימים גויס לדובר צה"ל יחידתי במסגרת המילואים. חוליית הסיקור שלו, שכללה עיתונאי, איש טלוויזיה וצלם, הייתה מסופחת לשר הביטחון משה דיין והרמטכ"ל יצחק רבין. ב-7 ביוני 1967 בשעות הבוקר שוחררו הר הבית והכותל המערבי. באותו יום טס ברונר עם דיין ורבין במסוק מתל אביב לירושלים והם נחתו ליד בנייני האומה, שם חיכתה להם פמליה גדולה של קצינים ועשרות מכוניות שהתלוו לדיין ורבין בדרך לעיר העתיקה ולכותל. דיין הורה לברונר להתיישב בקומנדקר, שהיה הרכב השני בשיירה, מיד אחרי המכונית שהובילה אותו. כשהגיעו לעיר העתיקה, מיהרה הפמליה לעבר העיר העתיקה. את הכניסה הם עשו דרך שער האריות, וברונר הנציח את המעמד. צילום ידוע נוסף של ברונר הוא של הרמטכ"ל יצחק רבין נושא את נאומו בתיאטרון המעלות בהר הצופים ב-28 ביוני 1967 בטקס קבלת תואר דוקטור לשם כבוד מטעם האוניברסיטה העברית בירושלים. נשא לאישה את אסתר, התגורר בגבעתיים. נפטר ב-13 באפריל 2023. מדיה וקבצים בנושא אילן ברונר בוויקישיתוף אריק בנדר, החמיץ את הרגע: סיפור התמונה מששת הימים, באתר nrg‏, 6 ביוני 2011 עופר אדרת, הצלם אילן ברונר, שתיעד את רבין ודיין עוברים בשער האריות, מת בגיל 89, באתר הארץ, 14 באפריל 2023 צילומים נוספים: ניר חסון, ירושלים, כפי שאיש לא התכוון, באתר הארץ, 25 בדצמבר 2015 משה דיין ולוי אשכול דוד אבידן הודעה לעיתונות - לע"מ
פולקסווגן קראפטר

פולקסווגן קראפטר (בגרמנית: Volkswagen Crafter) היא מכונית מסחרית מתוצרת פולקסווגן אשר מיוצרת משנת 2006 ועד היום. החל משנת 2017 מיוצר דגם חשמלי. פיתוח הגדם בוצע על ידי מרצדס-בנץ במקביל לפיתוח מכונית זהה לעבור החברה. הדור הראשון יוצר במפעלי מרצדס-בנץ אך עם מנוע של פולקסווגן. המכונית צוידה עם מנועים של 2.0 או 2.5 ליטר בעלי יכולת 88–161 כוח סוס. קראפטר מצוידת בכריות אוויר קדמיות בדגם בסיסי ובכריות אוויר צדדיות כאופציה, מערכת בקרת משיכה ו-ABS. המכונית יכולה להעביר מטען במשקל עד 3–5 טונות. בשנת 2006 מכונית זכתה בתואר "מכונית השנה" באנגליה ואוסטרליה. בשנת 2016 בסין החלו לייצר העתק של הקראפטר בשם "Huanghai Raytour". בשנת 2017 החל ייצור הדור השני. תכנון בוצע על ידי מהנדסי פולקסווגן. ייצור עבר לפולין בו הוקם מפעל חדש עם יכולת ייצור של 85 אלף מכוניות בשנה. בשנת 2017 החל ייצור דגם חשמלי עם יכולת נסיעה של 280 ק"מ ומטען של כ-2 טונות. מדיה וקבצים בנושא פולקסווגן קראפטר בוויקישיתוף אתר האינטרנט הרשמי של פולקסווגן קראפטר תיאור דור שני של קראפטר סרטון עם תיאור המכונית
פרובינציית ייליך-קלווה-ברג

פרובינציית ייליך-קלווה-ברג (בגרמנית: Provinz Jülich-Kleve-Berg) הייתה פרובינציה של פרוסיה מ-1815 עד 1822. ייליך-קלווה-ברג הוקמה בשנת 1815 משטחים שסופחו על ידי ממלכת פרוסיה מצרפת והדוכסות הגדולה של ברג, ופורקה בשנת 1822 כאשר אוחדה עם הדוכסות הגדולה של הריין התחתון ויצרה את פרובינציית ריינלנד. קלן הייתה בירת המחוז. לאחר המלחמות הנפוליאוניות, קונגרס וינה החזיר את דוכסות קלווה לממלכת פרוסיה, אשר שילב את השטחים עם שאר נחלות הריין שנלקחו בחזרה מצרפת (חלרה הפרוסית ונסיכות מורס) עם האדמות הרייניות שנרכשו בווינה - דוכסות ייליך ודוכסות ברג יחד עם חלקים מנסיכות הבוחר מקלן והעיר החופשית וההנזה של קלן ועוד כמה טריטוריות קטנות יותר. ב-30 באפריל 1815, השלטונות הפרוסיים ארגנו מחדש את מדינות הממלכה ל-10 מחוזות Verordnung wegen verbesserter Einrichtung der Provinzialbehörden, אשר ייליך-קלווה-ברג הייתה אחת מהם. שם המחוז התייחס לדוכסויות המאוחדות של יוליך-קלווה-ברג, טריטוריה לשעבר של האימפריה הרומית הקדושה שהכילה את רוב האזור. בירת הפרובינציה הייתה קלן, כאשר המחוז חולק ל-Regierungsbezirke (מחוזות) של דיסלדורף, קלווה וקלן החל מה-22 באפריל 1816. נשיא המחוז היה פרידריך, רוזן סולמס-לאובאך. ב-22 ביוני 1822, צו של הקבינט הפרוסי איחד את המחוז עם הדוכסות הגדולה של הריין התחתון, עם בירתה בקובלנץ, כדי ליצור את פרובינציית ריינלנד. מדיה וקבצים בנושא פרובינציית ייליך-קלווה-ברג בוויקישיתוף
צפון סין

צפון סין (בסינית: 华北), או הואביי הוא אזור גאוגרפי בסין, המורכב מהמחוזות בייג'ינג, טיינג'ין, חביי, שאנשי, ומונגוליה הפנימית. בתקופה המודרנית אזור צפון סין השתנה באופן מהותי מבחינת ההרכב החברתי-פוליטי והכלכלי. אזור צפון סין הושפע לאורך השנים באופן ניכר מהמרקסיזם, וממערכות התעשייה הסובייטיות, תוך שהייתה גם הקפדה על שימור התרבות הילידית הסינית המסורתית. אחד מהגידולים החקלאיים הבולטים ביותר באזור צפון סין הם גידולי החיטה. רוב תושבי אזור צפון סין מדברים בניבים של שפות צפון סיניות כמו מנדרינית, ובמיוחד הניב המקומי הדומיננטי של מנדרינית - ניב בייג'ינג. ניב בייג'ינג מהווה כיום במידה רבה את הבסיס לסינית התקנית (המכונה גם "מנדרינית תקנית"), אשר היא השפה הרשמית של הרפובליקה העממית של סין. בירות מחוז מוצגות להלן עם טקסט מודגש. 国务院人口普查办公室; 国家统计局人口和社会科技统计司, eds. (2012). 中国2010年人口普查分县资料. Beijing: China Statistics Press. ISBN 978-7-5037-6659-6.
מזרח סין

מזרח סין (בסינית: 中国东部) הוא אזור גאוגרפי ותרבותי המשתרע על פני אזור החוף המזרחי של סין. בשנת 1949 הממשל הסיני הגדיר באופן רשמי, למטרות כלכליות, את אזור מזרח סין כך שיכלול את המחוזות הבאים - אנחווי, פוג'יין, ג'יאנגסו, שאנדונג וג'ג'יאנג, וכמו גם את העיר שאנגחאי. בשנת 1961, התווסף מחוז ג'יאנגשי לאזור מזרח סין. בשנת 1978 חדלה להתקיים הגדרה רשמית למחוזות שנכללים באזור מזרח סין. בירות מחוז מוצגות להלן עם טקסט מודגש. 国务院人口普查办公室、国家统计局人口和社会科技统计司编 (2012). 中国2010年人口普查分县资料. Beijing: 中国统计出版社 [China Statistics Press]. ISBN 978-7-5037-6659-6.
יהדות מרילנד

יהודים התיישבו במרילנד מאז המאה ה-17. נכון לשנת 2018, האוכלוסייה היהודית במרילנד עמדה על 3.9% עם 201,600 איש. האוכלוסיות היהודיות הגדולות ביותר במרילנד נמצאות במחוז מונטגומרי ובאזור המטרופולין של בולטימור, במיוחד בפייקסוויל ובצפון מערב בולטימור. נכון לשנת 2010, בולטימור ומחוז בולטימור היוו את עיקר הקהילה היהודית במדינה, וכמות היהודים בה הוערכה ל-100,000 איש. בפרברי מרילנד של וושינגטון הבירה (מחוז מונטגומרי ומחוז פרינס ג'ורג') מספרה של האוכלוסייה היהודית עמד על כ-116,700, נכון לשנת 2017, כאשר רובם מתגורר במחוז מונטגומרי התחתון. ברוקוויל ובפוטומק מאוכלסת עיקר האוכלוסייה היהודית של מחוז מונטגומרי, וקהילות נוספות קיימות גם באזור בת'סדה ובצ'בי צ'ייס ובשכונת קעמפ מיל של סילבר ספרינג. קהילות יהודיות קטנות יותר קיימות גם בערים נוספים, כמו גיית'רסבורג, גרמנטאון, וויט אוק, אולני וטקומה פארק. גם בקולומביה, בפרדריק ובאנאפוליס קיימות קהילות יהודיות קטנות. ג'ייקוב למברוזו הוא התושב היהודי הידוע הראשון של מרילנד, לאחר שהתיישב בפרובינציית מרילנד בשנת 1656. בין שנות ה-30 ל-1870 התיישבו במרילנד 10,000 יהודים מגרמניה וממרכז אירופה. יהודי מזרח אירופה החלו להתיישב במרילנד בשנות ה-50 של המאה ה-19, ובהמשך אף הייתה הגירה המונית של יהודי מזרח אירופה בין שנות ה-80 ל-1920. ב-1899 חיו 35,000 יהודים במדינת מרילנד. בשנת 1904, איזידור ריינר נבחר לסנאטור היהודי הראשון בארצות הברית ממרילנד, והוא אחד הסנאטורים היהודים הראשונים בארצות הברית בהיסטוריה האמריקאית. ב-1969 הפך מרווין מנדל למושל היהודי הראשון של מרילנד. הפדרציה היהודית המאוחדת של בולטימור צ'ארלס אי סמית' קהילות חיים הפדרציה היהודית של וושינגטון רבתי המוזיאון היהודי של מרילנד תעודת כשרות Star-K ועד הרבנים, מועצת הרבנות של וושינגטון רבתי "Jewish Population in the United States by State (1899 - Present)". Jewish Virtual Library. נבדק ב-2020-03-24. "2010 Baltimore Jewish Community Study". Berman Jewish DataBank. נבדק ב-2020-03-24. "2017 GREATER WASHINGTON JEWISH COMMUNITY DEMOGRAPHIC STUDY" (PDF). Brandeis University. נבדק ב-2020-03-24. "Rockville, Potomac". The Jewish Federation of Greater Washington. נבדק ב-2021-01-27. "Bethesda, Chevy Chase, Kensington". The Jewish Federation of Greater Washington. נבדק ב-2021-01-27. "Where We Live: Kemp Mill". נבדק ב-2021-01-27. "Olney". The Jewish Federation of Greater Washington. נבדק ב-2021-01-27. "Gaithersburg, Germantown". The Jewish Federation of Greater Washington. נבדק ב-2021-01-27. "Columbia's Jewish Community Marks a Half-Century". JMORE Baltimore Jewish Living. נבדק ב-2021-01-27. "Finding Frederick". Baltimore Jewish Times. נבדק ב-2021-01-27. "Not the first time Jews made waves at Annapolis". Jewish Standard. נבדק ב-2021-01-29. "Jacob Lumbrozo". Maryland State Archives. נבדק ב-2021-01-27. "Virtual Jewish World: Maryland, United States". Jewish Virtual Library. נבדק ב-2020-03-24. "Capturing the Ethnic Vote". The Washington Post. נבדק ב-2021-01-27. "National: Mandel remembered as architect of modern Maryland". South Florida Sun Sentinel. נבדק ב-2021-01-27.
הפצצת התחנה המרכזית הישנה של תל אביב (1948)

ב-18 במאי 1948 במהלך מלחמת העצמאות, הפציץ חיל האוויר המצרי את התחנה המרכזית הישנה של תל אביב, ארבעה ימים לאחר הכרזת העצמאות של מדינת ישראל. באירוע נהרגו 42 אנשים. ערך מורחב – הפצצת תל אביב במלחמת העצמאות התקיפה התרחשה במסגרת מערכת הפצצות, שביצעו כוחות חיל האוויר המצרי בתל אביב, שגרמה בסך הכל למותם של כ-150 אנשים. ההפצצה אירעה ב-18 במאי כאשר מטוסי דאגלס C-47 מצריים החלו להפציץ את התחנה המרכזית הישנה של תל אביב, אשר הייתה עמוסה בנוסעים באותה העת. לפי הדיווחים בפלסטיין פוסט "פצצת פיצול(אנ') במשקל 50 פאונד" הרעידה את הבניין. 42 אנשים מתו בהפצצה, כולל ארבעה עובדים של חברת האוטובוסים דן. מעל ל-100 אנשים נפצעו בהפצצה. תחנת האוטובוסים נפגעה באופן משמעותי כתוצאה מההפצצה, והאירוע נחשב למתקפה הקטלנית ביותר מסוגה נגד מטרה ישראלית, אשר הוצאה לפעול על ידי חיל האוויר המצרי. ישראלים רבים, ובמיוחד תושבי תל אביב, זעמו על התקרית וקראו לחיל האוויר הישראלי להפגיז יעדים במצרים כנקמה. ההפצצה שכנעה גם טייסים רבים, כולל את טייס הקרב היהודי-אמריקני לו לנרט, להצטרף ללחימה לטובת ישראל. היסטוריה של תל אביב החזית המצרית במלחמת העצמאות "When the Egyptians Bombed Tel Aviv" (באנגלית אמריקאית). 2020-02-03. נבדק ב-2022-04-17. "⁨Egyptian Craf * Over Tel Aviv ⁩ | ⁨The Palestine Post⁩ | 20 May 1948 | Newspapers | The National Library of Israel". www.nli.org.il (באנגלית). נבדק ב-2022-04-17. "Last tickets, please". The Jerusalem Post | JPost.com (באנגלית אמריקאית). נבדק ב-2022-04-17. Boring, War Is (2019-03-08). "Fact: Nazi Fighter Planes Saved Israel During a War". The National Interest (באנגלית). נבדק ב-2022-04-17. i24NEWS. "Lauded Israeli pilot who stopped Egyptian advance, dead at 94". I24news (באנגלית). נבדק ב-2022-04-17. ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
חצי האי יוז (אנטארקטיקה)

חצי האי יוז (באנגלית: Hughes Peninsula) הוא חצי אי מכוסה קרח, לחופו הצפוני של האי ת'רסטון, בארץ אלזוורת' שבאנטארקטיקה. חצי האי ממוקם ממערב למפרצון הנרי. אורכו של חצי האי 33 קילומטרים. בקצה הצפון-מזרחי של חצי האי יוז, ממוקמת לשון היבשה המכוסה קרח - כף דייוויס. חצי האי מופה לראשונה בהתבסס על תצלומי אוויר שצולמו על ידי צי ארצות הברית, במהלך מבצע קפיצה לגובה (מבצע היי ג'אמפ), בקיץ האנטארקטי - בדצמבר 1946. שמו של חצי האי ניתן לו על ידי הוועדה המייעצת לשמות אנטארקטיים. חצי האי נקרא על שם ג'רי יוז (Jerry Hughes), שהיה עוזר צלם, וצילם את האי ת'רסטון מהליקופטרים, במסגרת משלחת חקר ים בלינגהאוזן (Bellingshausen Sea Expedition) של צי ארצות הברית שנערכה במהלך הקיץ האנטארקטי - פברואר 1960. • Charles Swithinbank, Richard S. Williams, Jr., Jane G. Ferrigno, Kevin M. Foley, Christine E. Rosanova, and Lina M. Dailide, COASTAL-CHANGE AND GLACIOLOGICAL MAP OF THE EIGHTS COAST AREA, ANTARCTICA: 1972–2001, U.S. DEPARTMENT OF THE INTERIOR U.S. GEOLOGICAL SURVEY TO ACCOMPANY MAP I–2600–E חצי האי יוז באתר הסקר הגאולוגי של ארצות הברית חצי האי יוז באתר הגאזט האנטארקטי המשווה SCAR של ממשלת אוסטרליה חצי האי יוז באתר marineregions מזג אוויר נוכחי עדכני בחצי האי יוז נתוני שקיעת/זריחת שמש/ירח עדכניים בחצי האי יוז תחזית מזג אוויר עדכנית ארוכת טווח עבור חצי האי יוז נתוני מזג אוויר היסטוריים עבור חצי האי יוז סטטיסטיקות מזג אוויר עבור חצי האי יוז גאזת השמות האנטארקטיים הרשמי של ארצות הברית מידע גאוגרפי והיסטורי
חצי האי יוז

האם התכוונתם ל... אנטארקטיקה חצי האי יוז (אנטארקטיקה) – חצי אי בצפון מערב האי ת'רסטון בארץ אלזוורת' שבאנטארקטיקה קנדה חצי האי יוז (מניטובה) – חצי אי בפרובינציית מניטובה שבקנדה
דיג בקרח

דיג בקרח (באנגלית: Ice fishing) הוא פעילות של דיג המתבצעת דרך פתח בקרח בגוף מים קפוא. הדיג מתבצע בעזרת חוטים, חכה, קרסים (אנ'), חניתות, וכלי ציד נוספים המשמשים לדיג. דיג בקרח אינו מקצוע בפני עצמו, אבל פופולרי בתור ספורט או תחביב באזורים קפואים. בעבר דיג בקרח שימש כמקור מזון לאנשים ללא כל אלטרנטיבה, כי הוא פעילות ציד מסוכנת ולא משתלמת כמקור מזון. כיום בדומה לתחרויות דיג, מתקיימות תחרויות דיג בקרח בעיקר באזור צפון אמריקה הצפונית, וכוללות פרסים כספיים. המשתתפים בתחרויות אינם נחשבים ספורטאים אלא דייגים ומתחרים על: מספר הדגים שנתפסו בזמן מוגבל השווי הכספי של הדגים שדגו גודל הדגים נדירות הדגים גודל הדגים הוא המדד הנפוץ ביותר בתחרויות. התחרות הגדולה ביותר כיום נערכת מדי שנה בבריינרד שבארצות הברית וכוללת מספר רב של משתתפים הדגים באמצעות חכה ומתחרים על הדג הגדול ביותר. קרח הוא קרקע קשה שבירה ולא צפויה לעיתים קרובות. לכן, פעילות כלי רכב אופנועים ומשאיות המשמשות לרוב כמקור לציוד יכולות לגרום לסדקים ושברים בקרח. במקומות קרים מתרחשות רוחות חזקות ששוברות לוחות קרח גדולים. בנוסף קרח הוא חלק וקשה נפילה על קרח יכולה להיות מסוכנת וכואבת ויכולה לגרום לכוויות קור והיפותרמיה, נפילה למים קפואים יכולה לגרום להלם קור, לטביעה מתחת לשכבת הקרח, להיפותרמיה ולמוות. התגוננות מסכנות בדיג בקרח לפני הדיג יש לבדוק את עובי שכבת הקרח, שיש כוחות הצלה מוכנים בקרבת מקום, בגדים חמים וציוד הגנה מכוויית קור. במקומות קפואים שוממים ומרוחקים (המשמשים באופן שכיח לדיג קרח) לוקח זמן לכוחות ההצלה והחילוץ להגיע ולאתר את המקום. תחרויות קרח רבות שוכרות צוללנים וכוחות הצלה פרטיים לאירוע ובמקרים חריגים מזעיקים מסוקים ואנשי חילוץ מיוחדים. מדיה וקבצים בנושא דיג בקרח בוויקישיתוף
מצוות לינה

מצוות לינה היא מצווה מדאורייתא להישאר ללון בירושלים ביום הקרבת קורבן. נאמר בתורה ”ופנית בבוקר והלכת לאהלך” (ספר דברים, פרק ט"ז, פסוק ז'). מפסוק זה למדו חז"ל שאדם חייב לשהות בירושלים בלילה שלאחר הקרבת הקרבן שהביא. יש אומרים שברגל החיוב הוא לשהות בירושלים במשך כל ימי הרגל, גם אם לא הביא קרבן באותו יום ויש אומרים שהחיוב הוא רק לילה אחד כבכל קרבן. התורה תמימה טען שההסבר למצווה זה הוא החיוב על כל אדם לצאת לדרכו בבוקר בלבד מפני שבלילה מצוי הזק. לשיטה זו פסוק זה הוא מקור לדין רחב בהרבה. הרש"ר הירש כתב שסיבת דין זה היא לשהות בקרבת המקדש ולספוג את אווירתו. מצוות לינה, מטח מצוות לינה בירושלים על פי האמור בפרשת ראה הערך "מצוות לינה", באתר המכלול משנה, מסכת בכורים, פרק ב', משנה ד' תורה תמימה על דברים פרק טז הערה ל פירוש הרש"ר הירש על ב דברים פרק טז ערך זה הוא קצרמר בנושא הלכה. אתם מוזמנים לתרום לוויקיפדיה ולהרחיב אותו.
הקורפוס ה-30 (צרפת)

הקורפוס ה-30 (בצרפתית: Corpe d'Armée 30e) היה קורפוס של הצבא הצרפתי שלחם במלחמת העולם הראשונה והתפרסם בשל פועלו בקרב ורדן. ב-10 באוגוסט 1915 הוקמה מפקדת "האזור המבוצר של ורדן", וב-21 בינואר 1916 שונה שמה ל"הקורפוס ה-30". הקורפוס תחת פיקודו של פול כריטיין ספג את המתקפה הגרמנית הראשונית בקרב ורדן וספג אבדות כבדות, אולם המשיך להילחם באזור במהלך המערכה. בשנת 1918 לחם הקורפוס במהלך הקרב השני על המארן, ולאחר מכן השתתף במתקפת מאה הימים, ובכלל זה בקרב איפר החמישי, ובשנת 1919 פורק הקורפוס. מדיה וקבצים בנושא הקורפוס ה-30 בוויקישיתוף
Dulce

Dulce הוא שיר שהוקלט על ידי הזמרת-יוצרת האמריקאית לזלי גרייס והראפר ויסין. השיר יצא לאור ב-20 באוקטובר 2017, על ידי חברת התקליטים סוני מיוזיק לטין, כסינגל שלא מתוך אלבום. גרייס כתבה את השיר ביחד עם ויסין ולינארס. הוא תואר כשיר מסוגת המוזיקה הלטינית והרגאטון. בשנת 2019, לרגל יום הולדת ה-24 הכיר בו מגזין בילבורד כאחד משירי הנצפים והמצליחים ביותר של גרייס. השיר נכתב על ידי לזלי גרייס ביחד עם ויסין ולינארס והופק על ידי הייד "אל ורדדרו קווימיקו" ולוס לג'נדריוס. "Duro y Suave" הפך לשיר המצליח ביותר של גרייס ונוריאל ברחבי העולם, כאשר דורג בעשרות מצעדי פזמונים שונים; הוא הגיע למקום השני במצעד הסינגלים של צ'ילה, כמו גם למקום השמיני במצעד הסינגלים של אקוודור. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-3 מיליון השמעות. הווידאו קליפ הרשמי של השיר פורסם ב-20 באוקטובר 2017, ביום יציאתו כסינגל. בתחילת הקליפ, ניתן לראות את גרייס אוכלת סוכרייה על מקל ולאחר מכן את ויסין כשהוא מתחיל לבצע את השיר. בהמשך לכך, ניתן לראותה כשהיא שוחה בבריכת כדורים. לאורכו של הקליפ, ניתן לראות את השניים מבצעים את השיר יחד, לצד תנועות ריקוד שונות. נכון לאפריל 2022, מונה הצפיות של הקליפ עומד על למעלה מ-15 מיליון צפיות. סרטון השיר "Dulce" באתר יוטיוב הייד "אל ורדדרו קווימיקו", לוס לג'נדריוס Dulce, 2017-10-20, נבדק ב-2022-04-20 Leslie Grace (Ft. Wisin) – Dulce, נבדק ב-2022-04-20 Jessica Roiz, Jessica Roiz, Leslie Grace’s 7 Most-Watched Music Videos, Billboard, ‏2019-01-07 (באנגלית אמריקאית) monitorLATINO, Charts monitorLATINO: Las mejores canciones por país, charts monitorLATINO (בספרדית) Canciones populares de América - Top 10 - Lista de éxitos, charts.monitorlatino.com Leslie Grace, Wisin - Dulce (Official Video), נבדק ב-2022-04-20 Jessica Roiz, Jessica Roiz, Leslie Grace’s 7 Most-Watched Music Videos, Billboard, ‏2019-01-07 (באנגלית אמריקאית)
Díganle

Díganle הוא שיר שהוקלט על ידי הזמרת-יוצרת האמריקאית לזלי גרייס והזמרת-יוצרת האמריקאית בקי ג'י. השיר יצא לאור ב-28 בספטמבר 2017, על ידי חברת התקליטים סוני מיוזיק לטין, כסינגל שלא מתוך אלבום. גרייס כתבה את השיר ביחד עם ג'י ופזמונאים נוספים. רמיקס רשמי בהשתתפות CNCO יצא לאור ב-17 באוגוסט 2018. השיר הגיע למקום השמיני במצעד השירים הלטיניים הדיגיטליים המסחריים. השיר נכתב על ידי לזלי גרייס, מרקו מאסיס, פרנק סנטופימיו, סזאר רומן, בקי ג'י ואלחנדרו מונטנר והופק על ידי טייני. לאחר יציאת הסינגל, "Nada de Amor", החליטה גרייס לשתף פעולה עם ג'י בדואט שאת שמו, "Díganle" פרסמה בהמשך. השתיים שיתפו פעולה ברמיקס לשיר, "Mi Mala (Remix)", של מאו וריקי משנת 2018. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-45 מיליון השמעות. הווידאו קליפ הרשמי של השיר פורסם ב-29 בספטמבר 2017, ביום יציאתו כסינגל. בתחילת הקליפ, ניתן לשמוע ולראות סופת רעמים וברקים כאשר גשם יורד בחוץ. בהמשך לכך, ניתן לראות את גרייס מתחילה לבצע את השיר ולאחר מכן, את ג'י מצטרפת אליה. הקליפ של הרמיקס יצא לאור ב-17 באוגוסט 2018. נכון לאפריל 2022, מונה הצפיות של הקליפים עומד על למעלה מ-445 מיליון צפיות. סרטון השיר "Díganle" באתר יוטיוב לזלי גרייס, מרקו מאסיס, פרנק סנטופימיו, סזאר רומן, בקי ג'י, אלחנדרו מונטנר Díganle, 2017-09-29, נבדק ב-2022-04-20 Leslie Grace & Becky G. – Díganle, נבדק ב-2022-04-20 Leslie Grace, Becky G. & CNCO – Díganle (Tainy Remix), נבדק ב-2022-04-20 Becky G, Billboard (באנגלית אמריקאית) Mi Mala (Remix), 2018-02-09, נבדק ב-2022-04-20 Leslie Grace, Becky G - Díganle (Official Video), נבדק ב-2022-04-20 Leslie Grace, Becky G, CNCO - Díganle (Official Tainy Remix Video), נבדק ב-2022-04-20 Gold & Platinum, RIAA (באנגלית אמריקאית) Certificados Musicales... - Certificados Musicales Amprofon, www.facebook.com
פראן קירבי

פרנצ'סקה "פראן" קירבי (באנגלית: Francesca "Fran" Kirby; נולדה ב-29 ביוני 1993), היא כדורגלנית אנגלייה, המשחקת בעמדת החלוצה בצ'לסי שבסופר ליג האנגלית ובנבחרת אנגליה. זכתה 5 פעמים באליפות הסופר ליג האנגלית ו-5 פעמים בגביע האנגלי, נבחרה פעם אחת לשחקנית השנה בליגה האנגלית ונכון ל-2022 היא הכובשת המובילה של צ'לסי בכל הזמנים. קירבי נולדה ברדינג והחלה לשחק כדורגל כילדה קטנה בשכונה ומגיל 7 במועדון הכדורגל המקומי. היא שיחקה בקבוצות הגיל השונות ובהיותה בת 16 עברה לשחק בקבוצה הבוגרת של המועדון. קבוצת רדינג שיחקה בתקופה זו בליגה השנייה ובמשך 3 השנים ששיחקה בקבוצה הייתה קירבי הכובשת המצטיינת. לאחר אליפות העולם ב-2015 עברה לצ'לסי בסכום כסף שנחשב בזמנו לשיא בהעברת שחקנית כדורגל בין קבוצות באנגליה. כבר בשנתה הראשונה בצ'לסי הובילה את המועדון לזכייה היסטורית בדאבל. קירבי הפכה לשחקנית משמעותית בצ'לסי כשהיא הופכת במהלך השנים למלכת השערים של הקבוצה בכל הזמנים. זכתה עם הקבוצה בדאבל נוסף בעונת 2017/2018 ובאליפות בעונת 2019/2020. בשנת 2019 אובחנה כסובלת מדלקת קרום הלב והיה ספק אם תשוב לשחק בעתיד אך בסופו של דבר ולאחר היעדרות של שנה מהמשחק חזרה למשחק פעיל. בעונת 2020/2021 זכתה עם צ'לסי בארבעת התארים המקומיים שחולקו באנגליה - אליפות, גביע, גביע הליגה ומגן הקהילה. הייתה זו הפעם הראשונה שקבוצה בריטית משיגה הישג זה. בנוסף, הגיעה צ'לסי בעונה זו לגמר ליגת האלופות לנשים שם הפסידה לברצלונה. בסוף העונה זכתה קירבי בתואר שחקנית השנה באנגליה והייתה מהמועמדות לתואר כדור הזהב לנשים. בעונת 2021/2022 זכתה עם צ'לסי בדאבל נוסף. קירבי שיחקה בנבחרת אנגליה עד גיל 23 ולאחר מכן הפכה להיות השחקנית הראשונה מהליגה השנייה באנגליה שמזומנת לנבחרת אנגליה הבוגרת. ב-2014 ערכה את הופעת הבכורה שלה בנבחרת הבוגרת במשחק ידידות מול שוודיה ואף כבשה שער במשחק זה. הייתה חלק מהסגל באליפויות העולם ב-2015 בה סיימה עם הנבחרת במקום השלישי והשתתפה עם נבחרת בריטניה באולימפיאדות טוקיו. ביורו 2022 הייתה בהרכב הפותח בכל משחקי הנבחרת תחת המאמנת סרינה ויכמן בדרך לזכייה היסטורית בתואר. צ'לסי אליפות הסופר ליג האנגלית לנשים בשנים 2015, 2017/2018, 2019/2020, 2020/2021, 2021/2022. הגביע האנגלי בשנים 2014/2015, 2017/2018, 2020/2021, 2021/2022, 2022/2023. גביע הליגה בשנים 2019/2020, 2020/2021. מגן הקהילה בשנת 2020. אליפות אירופה: 2022 גביע SheBelieves ב-2019 גביע ארנולד קלארק ב-2022 הכובשת המובילה בכל הזמנים בצ'לסי. שחקנית השנה בליגה האנגלית בעונת 2020/2021. מדיה וקבצים בנושא פראן קירבי בוויקישיתוף פראן קירבי, ברשת החברתית אקס (טוויטר) פראן קירבי, באתר Soccerdonna (בגרמנית) פראן קירבי, באתר Soccerway פראן קירבי, באתר FootballDatabase.eu
רוקדים עם כוכבים (קשת)

רוקדים עם כוכבים היא תוכנית מציאות ישראלית. הפורמט שלה לקוח מהתוכנית הבריטית "Strictly Come Dancing" (אנ') של רשת BBC, ושמה נלקח מן הגרסה האמריקאית "Dancing with the Stars". בשנים 2005–2012 שודרה התוכנית במסגרת שידורי "רשת" בערוץ 2. בפברואר 2022 עלתה לשידור העונה הראשונה של התוכנית בקשת 12 בלבד, במאי 2023 עלתה לשידור העונה השנייה ובמאי 2024 עלתה לשידור העונה השלישית. השופטים עוקבים אחר תחרות ציוותים של מספר זוגות, המורכבים מרקדן מקצועי ומאדם מוכר וחסר ניסיון בריקודים סלוניים, אשר מתחרים על התואר "מלך ומלכת רחבת הריקודים". הזוגות, אשר במהלך התוכנית מספרם מצטמצם עקב ניפוי על בסיס שבועי, מופיעים עם ריקוד חדש עליו התאמנו במהלך השבוע. על הריקוד מוערכים המתמודדים על ידי שופטים מקצועיים בתחום וכן על ידי הקהל בבית, הבוחר באמצעות מסרונים. הזוג שקיבל את הניקוד הנמוך ביותר באותו השבוע, על סמך שקלול ניקוד השופטים והצבעות הקהל בבית (באופן שווה), מודח מהתוכנית וכך עד לזוג שנותר אחרון בתוכנית, שהוא "הזוג הזוכה". לוסי איוב (עונות 1–3) – מנחת טלוויזיה, דיגיטל ורדיו ושחקנית. אסי עזר (אורח בעונה 1; עונה 2 [החל משלב הלייבים]) – מנחה טלוויזיה ובמאי. אלי מזרחי (עונות 1–3) – רקדן, כוריאוגרף ושופט ריקודים בינלאומי. שופט התוכנית בעבר, בגרסתה הקודמת. אנה ארונוב (עונות 1–3) – רקדנית וכוריאוגרפית. משתתפת התכנית בעבר. דוד דביר (עונות 1–3) – רקדן וכוריאוגרף. רונה-לי שמעון (עונות 1–2) – שחקנית, רקדנית וזמרת. לאה ינאי (עונה 3) – רקדנית וכוריאוגרפית בין-לאומית. רוקדים עם כוכבים (רשת) מידע וכתבות: "רוקדים עם כוכבים", האתר הרשמי רוקדים עם כוכבים#קשת, במיזם "אישים" לתיעוד היצירה הישראלית ביקורות: בן בירון בראודה‏, בלי שערוריות, בלי מריחות זמן: "רוקדים עם כוכבים" הפכה לריאליטי הכי כיף בטלוויזיה, באתר וואלה, 12 באפריל 2022 "רוקדים עם כוכבים", במסד הנתונים הקולנועיים IMDb (באנגלית) אסי זומן להנחות את התוכנית במהלך העונה השנייה בעקבות לידתה של לוסי איוב מערכת tvbee, ‏ערב טוב בפעם האחרונה: לוסי איוב נפרדת מ"רוקדים עם כוכבים", באתר ‏מאקו‏, 19 ביולי 2023 דרמה ברוקדים עם כוכבים: זו הכוכבת שפורשת ברגע האחרון, באתר אייס, 5 באפריל 2024 אלעד ליפשיץ, רוקדים עם כוכבים - אסקפיזם ששומר על השפיות, באתר אייס, 12 באפריל 2022
פול כריטיין

ז'נרל של דיוויזיה אדריין פול אלכסנדר כריטיין (בצרפתית: Adrien Paul Alexandre Chrétien;‏ 12 בספטמבר 1862 – 6 במאי 1948) היה מפקד בכיר בצבא צרפת במלחמת העולם הראשונה. כריטיין נולד ב-12 בספטמבר 1862 באוקסון, ובשנת 1883 הוא התגייס לצבא צרפת והצטרף לרגימנט רובאי אלג'יריה ה-1. הוא השתתף במלחמת סין–צרפת (1884–1885), בה הפך מעוות כאשר כדור פגע בו באוזן ימין. בשנת 1892, בדרגת קפטן, שירת ברגימנט הרובאים האלג'יראי ה-3. ב-24 במרץ 1912 הועלה לדרגת קולונל, וקיבל את הפיקוד על רגימנט הרגלים ה-39. ערך מורחב – מלחמת העולם הראשונה לאחר פרוץ מלחמת העולם הראשונה פיקד על יחידתו, וב-6 בספטמבר 1914 הוא נפצע בברך. ב-19 באוקטובר מונה למפקד חטיבת הרגלים ה-77, וב-18 בדצמבר הועלה לדרגת ז'נרל דה בריגדה. ב-3 בפברואר 1915 קיבל את הפיקוד על דיוויזיית הרגלים ה-3, ועוטר בצלב המפקד של לגיון הכבוד. ב-25 במרץ וב-23 בדצמבר הועלה לדרגת ז'נרל דה דיוויזיה. ב-19 בינואר 1916 מונה למפקד הגזרה הצפונית של אזור ורדן, וב-21 בינואר מונה למפקד הקורפוס ה-30. חודש לאחר מכן הותקפו כוחותיו על ידי הגרמנים, והם ספגו אבדות כבדות. למרות האבדות הקורפוס המשיך להילחם, ונטל חלק בקרבות השונים במערכה. ב-10 ביוני 1918 הוא הוצא לחופשה, וב-7 באוקטובר קיבל על עצמו את הפיקוד על חיילי הכיבוש של מדינות ההסכמה בבולגריה, תפקיד אותו מילא עד ה-10 באוגוסט 1919. בשנת 1921 הוא פרש סופית מהצבא והתיישב בארקור, ובשנת 1932 הוא הפך לנשיא הארגון החברה החופשית של חקלאות, מדעים, אמנויות ו-Belles-Letters of Eure. הוא עזב את תפקידו ב-1933 כאשר הוחלף על ידי מוריס הרווי, ונפטר ב-6 במאי 1948. על שמו נקרא רחוב בוורדן. מדיה וקבצים בנושא פול כריטיין בוויקישיתוף